ངས་རྒྱ་གཞུང་དང་འབྲེལ་བ་བྱེད་ནས་རྡོ་རྗེ་ཤུགས་ལྡན་བསྟེན་པ་མིན།རྡ་སའི་བོད་པའི་སྒྲིག་འཛུགས་དང་༧གོང་ས་མཆོག་ལ་དགག་པ་བྱེད་ཆེར་དུ་ཤུགས་ལྡན་བསྟེན་པའང་མིན།༧གོང་ས་མཆོག་ང་ཚོའི་ཆོས་ཚོགས་ནང་མང་པོ་ཕེབས་ཡོད།ཆོས་ཚོགས་ནང་རྡོ་རྗེ་ཤུགས་ལྡན་གྱི་སྐུ་པར་མང་པོ་ཡོད་པས་༧གོང་ས་མཆོག་ཕེབས་སྐབས་སྐུ་མདུན་ནས་སྐུ་པར་མང་པོ་མཇལ་དུས་བཀའ་སྐྱོན་དེ་འདྲ་གནང་མ་སོང་།ང་ཚོའི་༧སྐྱབས་རྗེ་ཟོང་རིན་པོ་ཆེའི་སྐུ་མདུན་ནས་གང་ཐོབ་པའི་རྡོ་རྗེ་ཤུགས་ལྡན་གྱི་སྲོག་གཏད་དེ་ཆོས་ཉམས་ལེན་བྱེད་རྒྱུའི་ཆེད་དུ་ཞུས་པ་རེད།༧ཟོང་རིན་པོ་ཆེ་ནི་ང་རང་གི་རྩ་བའི་བླ་མ་དང་བདག་གི་བླ་མའི་བླ་མ་ཡང་ཡིན།ཁོང་གིས་གང་གསུང་པ་དེ་ཉམས་ལེན་བྱེད་དགོས་པ་ནི་ངའི་ལས་འགན་ཡིན།དགེ་རྒན་གཞན་དང་ཆོས་རྒྱུད་གཞན་དང་མི་གཞན་པ་ཚོས་གང་བཤད་ཀྱང་ང་ལ་ཁྱད་པར་མེད།ཡིན་ནའང་ཁོང་ཚོ་ལ་གུས་ཞབས་མེད་པ་མ་རེད།ཁྱོད་རང་ཚོ་ལ་མ་གུས་པ་མ་རེད།ང་ལ་གང་ཐོབ་པའི་སྲོག་གཏད་དེ་ཆོས་རང་གི་དོན་དག་ཡིན།ཆོས་སྐྱོང་རྡོ་རྗེ་ཤུགས་ལྡན་དང་འབྲེལ་བའི་དཔེ་དེབ་ནང་ལ་སེམས་ཅན་གཞན་ལ་གནོད་སྐྱེལ་དགོས་རྒྱུ་དེ་འདྲ་མེད་པར་དེ་ལས་ལྡོག་སྟེ་བྱམས་སྙིང་རྗེ་ཇི་ལྟར་སྐྱེ་ཚུལ་དང་མགོན་པོ་ཀླུ་གྲུབ་ཀྱི་ཟབ་མོའི་ལྟ་བ་ཇི་ལྟར་རྟོགས་ཚུལ།བྱང་ཆུབ་སེམས་ཇི་ལྟར་ཐོབ་ཚུལ་གསུང་ཡོད་རེད།དངོས་ནས་བྱེད་ན་དོན་དག་ཆུང་ཆུང་འགྲུབ་པའི་ཆེད་དུ་དགེ་བཤེས་ལགས་ཀྱིས་ཆོས་སྐྱོང་དང་འབྲེལ་བའི་ཞབས་བརྟན་བྱེད་བཅུག་གིན་མ་རེད།